แอนชิลี สก็อต-เคมมิส

แอนชิลี สก็อต-เคมมิส () เกิด 30 กรกฎาคม พ.ศ. 2542 ชื่อเล่น แอน เป็นนางแบบและนางงามลูกครึ่งไทย-ออสเตรเลีย ผู้ได้รับตำแหน่งมิสยูนิเวิร์สไทยแลนด์ 2564 และเป็นตัวแทนประเทศไทยในการประกวดนางงามจักรวาล 2021 ณ ประเทศอิสราเอล

ผลงาน

ภาพยนตร์

มิวสิควิดีโอ 
 เพลง "Before 4:30 (She Said...)" ของ มิว ศุภศิษฏ์ จงชีวีวัฒน์ (2564)

ประวัติ 
แอนชิลี มีบิดาเป็นชาวออสเตรเลีย และมารดาเป็นชาวไทย แอนชิลีจบการศึกษาระดับมัธยมที่โรงเรียนนานาชาตินิสท์ กรุงเทพมหานคร และระดับปริญญาตรี สาขาสังคมวิทยา จากสำนักวิชาสังคมวิทยาและรัฐศาสตร์ มหาวิทยาลัยซิดนีย์ ประเทศออสเตรเลีย

นอกจากนี้ ระหว่างที่เรียนเธอมีความสามารถด้านกีฬา เป็นกัปตันทีมวอลเลย์บอล 2 ปี ทีมบาสเก็ตบอล 1 ปี และทีมซอฟท์บอลอีก 1 ปี ทั้งยังเคยเข้าร่วมคัดเลือกนักกีฬาเยาวชนวอลเลย์บอลทีมชาติไทย ร่วมกับ บุ๋มบิ๋ม-ชัชชุอร โมกศรี อีกด้วย

การประกวด

มิสยูนิเวิร์สไทยแลนด์ 2564 
แอนชิลี ได้เข้าร่วมประกวดมิสยูนิเวิร์สไทยแลนด์ 2021 โดยในรอบออดิชัน 63 คนสุดท้าย เธอได้รับ Golden Tiara ทำให้เข้ารอบ 30 คนสุดท้ายโดยอัตโนมัติ ต่อมาแอนชิลีเป็นผู้ชนะเลิศการประกวดดังกล่าว โดยก่อนหน้านี้เธอได้รับรางวัลพิเศษ Miss Natura Beauty และเข้ารอบ 5 คนสุดท้าย Miss Real Passion อีกด้วย

นางงามจักรวาล 2021 
จากการที่แอนชิลีชนะการประกวดมิสยูนิเวิร์สไทยแลนด์ 2021 เธอจึงเป็นตัวแทนประเทศไทยไปประกวด นางงามจักรวาล 2021 ที่เมืองเอลัต ประเทศอิสราเอล ซึ่งกำหนดจัดประกวดรอบตัดสินในวันที่ 12 ธันวาคม 2021

อ้างอิง

แหล่งข้อมูลอื่น 

บุคคลจากจังหวัดฉะเชิงเทรา
ชาวไทยเชื้อสายออสเตรเลีย
ชาวออสเตรเลียเชื้อสายไทย
ผู้ชนะการประกวดมิสยูนิเวิร์สไทยแลนด์
นางงาม
นางแบบ
นางงามไทย